கேள்வி: 1955 சூன் 20 கதிரவ மறைப்பு பற்றி விளக்கவும்.
பதில்: முழுமையான கதிரவ மறைப்பு ஒன்று 1955 சூன் 20 அன்று இடம்பெற்றது. புவிக்கும் ஞாயிறு (விண்மீன்) இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ இடம்பெறுகிறது. நிலாவின் தோற்ற விட்டம் கதிரவனை விட அதிகமாக இருக்கும் போது முழுமையான மறைப்பு ஏற்படுகிறது. இதன்போது, கதிரவனின் நேர்க் கதிர்கள் அனைத்தும் புவிக்கு வருவது தடுக்கப்பட்டு புவி இரவாகிறது. 1955 கதிரவ மறைப்பு மொத்தம் 7 நிமிடங்கள் 7.74 செக்கன்களுக்கு நீடித்திருந்தது. இதுவே சாரோசு சுழற்சி தொடர் 136 இல் இடம்பெற்ற மிக நீண்ட கதிரவ மறைப்பும், 11-ஆம் நூற்றாண்டிற்குப் பின்னர் இடம்பெற்ற மிக நீண்ட மறைப்பும், அத்துடன் 2150 சூன் 25 இற்கு முன்னர் இடம்பெற்ற மிக நீண்ட கதிரவ மறைப்பும் ஆகும். முழுமையான மறைப்பு இந்தியப் பெருங்கடல் பகுதிக்கு மேலாக சீசெல்சு, மாலைத்தீவுகள் ஆகிய நாடுகளில் ஆரம்பித்து இலங்கை (கொழும்பு, யாழ்ப்பாணம் உட்பட), அந்தமான் தீவுகள், மியான்மர், தாய்லாந்து, கம்போடியா, லாவோசு, தென் வியட்நாம், பராசெல் தீவுகள், அதன் பின்னர் பிலிப்பீன்சு (மணிலா உட்பட), பசிபிக் தீவுகளான பலாவு, நுக்குமானு தீவுகள், ஆகியவற்றைக் கடந்து பின்னர் பப்புவா நியூ கினி, சொலமன் தீவுகள் வழியாக தென்மேற்கு பசிபிக் பெருங்கடலில் முடிவடைந்தது.
கேள்வி: 1955 சூன் 20 கதிரவ மறைப்பு - கண்காணிப்புகள் குறித்து விரிவாக சொல்லுங்கள்.
பதில்: டோக்கியோ பல்கலைக்கழகம் தோக்கியோ வானியல் வான்காணகம் (தற்போது சப்பான் தேசிய வானியல் வான்காணகத்துடன் இணைக்கப்பட்டுள்ளது) இலங்கைக்கு தமது ஆய்வாளர் குழுவை அனுப்பியது, ஆனால் மோசமான வானிலை காரணமாக கண்காணிப்பு தோல்வியடைந்தது. சப்பானின் ஐதரோகிராஃபிக் அலுவலகம் தென் வியட்நாம் குவாங் நகாய் மாகாணம், பின் சோன் மாவட்டத்தில் பின் துவான் மேற்குக் கடற்கரைக்கு ஒரு குழுவை அனுப்பியது. இக்குழுவின் முழு செயல்முறையும் மேகங்களாலோ மூடுபனியாலோ பாதிக்கப்படவில்லை. முந்தைய மொத்த கதிரவ மறைப்புகளுடன் ஒப்பிடும்போது இந்த மறைப்பின் முழுமையும் குறிப்பாக இருட்டாக இருந்தது என்றும், மறைப்பு நீண்டதாக இருந்ததாகவும் குழு கூறியது. குழு விண்மீன் புறணிகளின் பல படங்களை வெற்றிகரமாக எடுத்தது. ஐக்கிய அமெரிக்காவைச் சேர்ந்த சிறிய குழு தாய்லாந்து இருந்து முழு மறைப்பையும் பார்வையிட்டது. தாய்லாந்து சக்ரி வம்சம்ச் சேர்ந்த சிலர், தலைநகர் பாங்காக்கின் வடக்கே உள்ள பிரா நகோன் சி அயுத்தயா மாகாணத்தில் இருந்து முழுமையான மறைப்பைக் கண்டனர். கூடுதலாக, தாய்லாந்து வானொலி தேசிய அளவில் முழு கதிரவ மறைப்பு குறித்த சிறப்பு நிகழ்ச்சியை முதல் தடவையாக ஒலிபரப்பியது